IRCC, indicele de referință pentru creditele consumatorilor, a scăzut la 5,9% pe an de la 5,97%, nivel publicat în urmă cu trei luni, conform datelor publicate vineri de Banca Națională a României.
Este prima reducere importantă a IRCC din ultimele 12 luni, care va duce la rate mai mici la credite începând cu luna aprilie.
Indicele ar urma să cunoască din iulie o a doua scădere, până la 5,84%. Tendința este una descrescătoare, iar evoluția va duce la diminuarea ratelor la creditele ipotecare contractate pe baza IRCC de aproape 500.000 de români.
Pe de altă parte, indicele ROBOR la trei luni, în funcție de care se calculează costul creditelor de consum în lei cu dobândă variabilă, era vineri în creștere - la 6,06% pe an de la 6,05% în ședința precedentă, potrivit BNR.